open-index/open-wikipedia-markdown huggingface dataset:
אדם צעיר

**אדם צעיר** הוא ירחון המיועד לילדים בגיל 6 עד 12, בעריכת סופרת הילדים נטעלי גבירץ

## היסטוריה
העיתון נוסד ביוני 2011 כ"בן" לעיתון אדם עולם, העוסק באנתרופוסופיה וחינוך ולדורף, מתוך מטרה לספק תוכן איכותי לילדי הקוראים. קהל הקוראים של אדם צעיר מתבסס על קהילת חינוך ולדורף בישראל, אך יש לו גם קוראים רבים שאינם משתייכים למוסדות חינוך אלה.

המגזין החל דרכו כרבעון והתפרסם בכל עונה. בקיץ 2013 הוא הפך לדו-ירחון, עם הצטרפותם של העורך גיל גריבי והעורכת הגרפית מירה דניאל. בנובמבר 2014 הפך העיתון לירחון, ואל המערכת הצטרפה דניאלה אסא. בדצמבר 2015 התמנתה מיכל מגן כעורכת הגרפית של העיתון, והיא מובילה קו של אירוח מאיירים ישראלים מובילים לכל גיליון. בשנים האחרונות אירח המגזין כמה מבכירי המאיירים בישראל, ביניהם מירב סלומון, יניב שמעוני, ג'ייני מייליכוב, שחר קובר, עומר הופמן, עינת צרפתי, אביאל בסיל ועוד.

זהו עיתון ללא פרסומות וללא תוכן שיווקי. הקו העריכתי שלו, המתבסס על הגישה האנתרופוסופית לחינוך, מעודד את הילדים להתנסות חווייתית, מכוון לפיתוח יכולות הדמיון, היצירה, היכולות החברתיות והפעילות הגופנית אצל הילדים, והוא יוצא נגד תרבות המסכים שפוגעת בילדות.

## פינות
### סיפורים ואגדות
התוכן המרכזי בכל עיתון הוא 3 סיפורים או אגדות המתאימות לנושא הגיליון. הסיפורים הם מתרבויות שונות, רובם מתורגמים על ידי עורכת העיתון, וחלקם אף נכתבים על ידה במיוחד לגיליון. בין גיליון נובמבר 2014 לגיליון נובמבר 2016 התפרסם בעיתון סיפור בהמשכים מאת רינת פרימו בשם "החבר הכי טוב שלי". בין גיליון ספטמבר 2017 לדצמבר 2019 התפרסם הקומיקס בהמשכים "זלמן", אותו כתבה רינת פרימו ואיירה עדי אלקין. החל מגיליון ינואר 2020 מתפרסם הקומיקס בהמשכים "שניים".

### שעשועונים ומשחקים
בכל עיתון יש שעשועונים, חידות והפעלות. יש גם כתב חידה שאותו ניתן לשלוח למערכת העיתון ולהשתתף בהגרלת פרס (ספר).

### מדורים קבועים
בעיתון יש מספר מדורים קבועים:

* **בשתי ידיים** - מדור יצירה.
* **חיים ביחד** - מדור בעלי חיים.
*מדור **ליקוט**.
*מדור **שעשועי מדע**.
* **חברים לעט** - מדור שבאמצעותו מתכתבים זה עם זה ילדים ברחבי הארץ.
* **קומיקס בהמשכים -** החל מגיליון ספטמבר 2017 החל להתפרסם קומיקס בהמשכים בשם "עיתון זלמן", המספר את סיפור עיתון בית הספר בבית ספר זלמן שזר. את הקומיקס כותבת רינת פרימו ומאיירת עדי אלקין.

### פרויקטים מיוחדים
* **אדם צעיר - התערוכה**. תערוכת איורים מגליונות 30 - 51 מוצגת במוזאון יפו לאמנות מה-8.10.17 ועד ה-30.12.17.
* **מסע האבירים** - משחק לוח משפחתי שהתפרסם ביחד עם גיליון מספר 2 שעסק בנושא אבירים.
* **קלפי סגולה [[אינדיאנים]]** - עם גיליון 13 שעסק בנושא בעלי חיים התפרסמו 52 קלפי חיות טוטם אינדיאנים.

### עפיפוניאדה
מדי שנה, ביום האחרון של חופשת סוכות, נפגשים קוראי העיתון ומשפחותיהם לאירוע העפת עפיפונים.

## רשימת הגיליונות

## ראו גם
* עיתונות ילדים

* 2012

## קישורים חיצוניים
* 

* אדם צעיר באתר הוצאת אדם עולם
* הדף של רינת פרימו באתר סימניה
* מיכל דליות, עיתון לכל ילדון, רדיו 103FM, ינואר 2017
* אברי גלעד והילה קורח, פינת הספרות - המלצה מאת שירי צוק, ערוץ 2, 18.11.16
* 
* 
* 
* גליה אלוני דגן, **[https://web.archive.org/web/20140720051910/http://marmelada.xnet.co.il/38830/משהו-טוב-קורא-פה/ משהו טוב קורא פה]**, אתר מרמלדה, 1 באפריל
* 

קטגוריה:עיתונות בעברית
קטגוריה:ישראל: עיתוני ילדים ונוער
קטגוריה:אנתרופוסופיה
עמנואל נשרי

**עמנואל נשרי** (1913–2000) היה קצין צה"ל בדרגת אלוף-משנה, פיקד על בית הספר לקצינים, היה נספח צה"ל במערב אירופה ומפקד פיקוד הגדנ"ע.

## ביוגרפיה
נשרי נולד בפולין למשפחת אורלנסקי ועלה לארץ ישראל ב-1932. הוא התנדב לארגון ההגנה, שימש מפקד רעננה, מפקד נפת חפר, במהלך מלחמת העולם השנייה שימש מדריך בקורס מפקדי מחלקות ומפקד קורסי מ"כים. לאחר המלחמה נשלח מטעם הארגון לאירופה, שימש סגן מפקד ההגנה בגרמניה וב-1948 מונה למפקד הארגון בצרפת וצפון אפריקה, הוא פעל לגיוס צעירים ניצולי השואה ולהעפלתם לארץ ישראל, ואימוני הגנה עצמית לקהילות יהודיות. בשובו לישראל שימש במלחמת העצמאות כסגנו של מיכאל בן-גל, מפקד חטיבת קרייתי ומחוז תל אביב. לאחר מכן פיקד על מחוז השפלה. בפברואר 1948 מונה לקצין מנהלה בחיל האוויר וביוני 1950 לעוזר הנספח הצבאי במערב אירופה, בשובו לישראל זכה לאות לגיון הכבוד.

באוקטובר 1952 מונה למפקד בית הספר לקצינים של צה"ל ומילא תפקיד זה עד פברואר 1955, במהלך תקופה זו היה חבר בהרכב השופטים של בית הדין הצבאי שהרשיע את נאשמי מחתרת צריפין. לאחר מכן מונה לנספח צה"ל במערב אירופה, שמושבו בפריז בירת צרפת. בתקופה זו פעל לחיזוק הקשרים בין ישראל לצרפת, על רקע החמרת המצב הביטחוני בישראל. הוא היה שותף למשא ומתן ולעסקאות הרכש הראשונות מצרפת שכללו מטוסי אוראגן, מיסטר, טנקי AMX-13 ועוד. שיתוף הפעולה הגיע לשיאו במלחמת סיני בה צרפת ובריטניה יחד עם ישראל נגד מצרים. על פועלו זכה נשרי באות לגיון הכבוד שהוענק לו על ידי הרמטכ"ל הצרפתי. באוגוסט 1959 מונה למפקד פיקוד הגדנ"ע תפקיד בו שירת עד ספטמבר 1960. יצא ללימודים והשתחרר ב-1963.

לאחר שחרורו משירות הקבע מונה למנהל חברת הספנות סומרפין, שנסגרה ב-1966.

נשרי הוא אב לשתי בנות מאשתו הראשונה חנה סקולסקי: הפסנתרנית ורדה נשרי, והדה עמיר פסיכולוגית, מרצה ומדריכת מנחי קבוצות ויועצים ארגוניים והוא סב לנגנית המשור נטלי פרוז.

## הערות שוליים

קטגוריה:ישראלים ילידי פולין
קטגוריה:לוחמי ההגנה
קטגוריה:מפקדי בית הספר לקצינים של צה"ל
קטגוריה:נספחים צבאיים ישראלים בצרפת
קטגוריה:מפקדי הגדנ"ע
קטגוריה:מעוטרי אות לגיון הכבוד
קטגוריה:אלופי-משנה בצה"ל
קטגוריה:חיילי חטיבת קרייתי במלחמת העצמאות
קטגוריה:אנשי העלייה החמישית
קטגוריה:ישראלים שנולדו ב-1913
קטגוריה:ישראלים שנפטרו ב-2000
יחסי סונים–שיעים

האסלאם הסוני והאסלאם השיעי הם שני הזרמים המרכזיים באסלאם.
הנתונים הדמוגרפיים קשים להערכה ומשתנים על פי מקורות אך מקובל לחשוב שבין 87% ל-89% מהמוסלמים בעולם הם סונים, וכ-11% עד 12% הם שיעים, כאשר מרבית השיעים שייכים לאסכולת התריסריים.

הסונים הם רוב במרבית הקהילות המוסלמיות: בדרום-מזרח אסיה, בסין, בדרום אסיה, באפריקה וכן במרבית המדינות המוסלמיות. השיעים מהווים רוב באיראן, בעיראק ובבחריין וכן מהווים מיעוט משמעותי בלבנון. אזרבייג'ן היא ברובה שיעית אך שיעור הציבור המקפיד על מסורת הוא נמוך משמעותית. פקיסטן בעלת האוכלוסייה הגדולה בעולם של סונים והשנייה בגודלה של שיעים.

## היסטוריה

הרקע ההיסטורי לפיצול טמון בתקופה שלאחר מותו של מוחמד בשנת 632. מותו הוליד מאבקי ירושה, שהובילו לקרב צפין. השיעים טוענים כי מוחמד מינה את עלי כיורשו על פי צו אללה, ולכן רק צאצאיו יכולים להיות ה"אימאם". לעומתם טוענים הסונים כי מוחמד מת מבלי לקבוע את יורשו, ולכן כל מוסלמי מאמין יכול להיות הח'ליף. המחלוקות החריפו בקרב כרבלא, שלאחריו נשמעו קריאות נקמה חסרות רחמים משני הצדדים.

לאורך השנים, יחסי סונים–שיעים חוו לסירוגין שיתוף פעולה ועימות.

### רדיפת שיעים במדינות סוניות
היו תקופות בהן שיעים היו נרדפים במדינות הסוניות; דיכוי, הוצאות להורג, חרמות, אפליה בעבודה, אפליה בצבא ועוד, במיוחד תחת אל-מאמון. לאור זאת יצא פסק הלכה שיעי שהתיר תקייה שמשמעה חובת הזהירות שבאה לידי ביטוי בנכונות להסתיר את הזהות השיעית כדי לשרוד תחת שלטון עוין; תוך שמירה על החיים, הפרנסה והכבוד. ב-2 בינואר 2016, האיאתולה השיעי נימר א-נימר, אשר התנגד למשטר הסוני בערב הסעודית, הוצא להורג.

נפוצה אצל השיעים האמרה "מכל יציריו של אללה הכלב הוא הטמא ביותר, אך ערבי סוני גרוע מהכלב", אשר נאמרה במקור על ידי המלומד הפרסי התריסרי מוחמד-בכר מג'ילסי.

## כיום
העימותים נמשכים גם בעידן המודרני, דוגמת ההתקוממות בבחריין, מלחמת עיראק, מלחמת האזרחים בסוריה ומבצע סופה נחרצת.

מאז המהפכה האיראנית בשנת 1979, איראן, נחשבת למנהיגת המחנה השיעי, דבר המתבטא בתמיכתה בארגוני טרור שיעים, כגון: חזבאללה, חות'ים ובמיליציות שיעיות בעיראק, אשר הוקמו לצורך המלחמה בארגון המדינה האסלאמית. בנוסף, סוריה כשהייתה תחת שלטונו של בשאר אל-אסד, נחשבה גם היא לבעלת ברית של איראן. בעוד אצל השיעים, יש הסכמה רחבה כלפי הנהגת המחנה, המחנה הסוני מחולק לשניים. המחנה הגדול, הוא המחנה המכונה "מחנה הסוני המתון", אותו מובילה ערב הסעודית, אשר בשטחה נמצאים המקומות הקדושים לאסלאם כגון: הכעבה, הר ערפאת, אל-מדינה ומסגד הנביא. למחנה זה משויכות גם איחוד האמירויות הערביות, בחריין, מצרים וכן עומאן, למרות היותה מדינה איבאדית. המחנה השני הוא המחנה המזוהה עם תנועת האחים המוסלמים, בהובלתו של רג'פ טאיפ ארדואן נשיא טורקיה, ומדינות נוספות הנמצאות במחנה זה הן: קטר, תוניסיה וארגון הטרור חמאס ברצועת עזה.

## ראו גם
*אסלאם שיעי
*אסלאם סוני
*עלי בן אבי טאלב
*חוסיין (בן עלי)
*קרב כרבלא
*קרב צפין
*מחנה (אסלאם)
*גיאוסקטוריזם

## קישורים חיצוניים
* שאול ינאי, סונים ושיעים מסרבים להיות אויבים, באתר הפורום לחשיבה אזורית, 26 בנובמבר 2015
*סבינה עבדולאייב, סונים ושיעים: המאבק להשבת השפיות, באתר הפורום לחשיבה אזורית, 9 במאי 2016

## הערות שוליים

*
קטגוריה:אסלאם סוני
קטגוריה:שיעה
קטגוריה:האביב הערבי
קטגוריה:מלחמות אזרחים באסיה
קטגוריה:מחלוקות ופולמוסים
יצחק מינקובסקי

הרב **יצחק מינקובסקי** (תקמ"ח, 1788 – ט' בחשוון תרי"ב, נובמבר 1851) היה רבה של קרלין ומחבר הספר **קרן אורה** על התלמוד הבבלי.

## ביוגרפיה
נולד במינסק לרב אהרן, מנכבדי העיר ובנו של רבי ברוך משקלוב. משפחתם הייתה משפחת רבנים מיוחסת, ואבי משפחתם רבי לייב ממינסק כונה על שם זאת "רבי לייב בעל התוספות".

הוא ואחיו רבי יעקב, נודעו בילדותם כמתמידים וחריפים. בבחרותם למדו בישיבת וולוז'ין אצל רבי חיים מוולוז'ין. נישא לשיינא אסתר. אחיו רבי יעקב התקבל למשרת רבנות בצעירותו, ואילו הוא סירב לקבל על עצמו רבנות על אף שקיבל הזמנות רבות, ועסק במסחר, בעיר מגוריו שרשוב. תושבי העיירה כיבדוהו, ואף כינו את בית המדרש בו למד על שמו. לאחר תקופה ירד מנכסיו והוצרך לעבור לגור ליד אחיו בקרלין, שם אירחו ותמך בו הגביר שאול לוין (חותנו של רבי יעקב מאיר פדובה רבה של בריסק). בתקופה זו למד יחד עם אחיו בחברותא.

לאחר פטירת אחיו רבי יעקב בשנת תר"ה נאות לבקשת אנשי קרלין, וקיבל במקומו את משרת הרבנות. הוא נהג לקום לפנות בוקר ולעסוק בחוכמת הנסתר ובמשנה, לאחר תפילת שחרית העביר שיעור בגמרא לבחורי הישיבה, ולאחר מכן למד כשהוא עטור בתפילין של רבנו תם עד לחצות היום, אז פנה לאכול פת שחרית. לאחר מנוחה קצרה חזר ללימודו עד לתפילת מנחה, ואחריה למד תנ"ך. בניו מספרים שכשהיה אוסר מאכל של עני, היה מביא לו מחנותו מאכל אחר בתמורתו.

בשנות מגוריו בקרלין השלים את חיבוריו והכינם לדפוס, אך הוא נפטר בחטף, בגיל 62 בערך.

בניו אברהם, יעקב ברוך, משה שלום ודוד יהודה הוציאו את ספריו לאחר פטירתו. בהקדמת ספרו על מסכת זבחים, כתבו הקדמה ובה ביוגרפיה של אביהם ומשפחתם.

בתו זיסל, נישאה לרב אורי אורנשטיין, מראשי קהילת החסידים בארץ ישראל, ואבי משפחת אורנשטיין הירושלמית.

## קרן אורה
במשך ימיו נהג לכתוב את כל חידושי תורתו. בעת הכנתם לדפוס אמר שרוצה לחלקם בחינם לבתי מדרש.

חידושי תורתו הם בסגנון האחרונים כמו הפני יהושע והתורת חיים, אשר בשונה מראשוני האחרונים כמו המהרש"א שעסקו בעיקר בפרשנות, החלו לכתוב פירושים יותר חדשניים, וכן הציגו גם מהלכים חדשים בסוגיות התלמוד. הוא השקיע בפרט בחיבורו על סדר קדשים, שכמעט ואין עליו מפרשים ומגיהים. חיבורו על סדר קדשים אכן הפך לאחד הספרים היסודיים בלימוד סדר זה.

הספר נדפס לראשונה בווילנה בשנת תרי"ב על מסכתות יבמות והוריות ובשנת תרי"ז נדפס שם על מסכתות זבחים ומעילה, מאז נדפס בעשרות מהדורות. הספר על נדרים ונזיר יצא בדפוס ראם בשנת תרכ"ט.

## קישורים חיצוניים
* ערכו בספר "כנסת ישראל" שמואל יוסף פין, באתר היברובוקס.
;ספריו
* 
* 
* 
* 
* 
* 
* 

## הערות שוליים

קטגוריה:רבנים בלארוסים
קטגוריה:רבנים אורתודוקסים
קטגוריה:בוגרי ישיבת וולוז'ין
קטגוריה:פרשני התלמוד
קטגוריה:קרלין: רבנים
קטגוריה:תלמידי רבי חיים מוולוז'ין
קטגוריה:ילידי 1788
קטגוריה:נפטרים ב-1851
אליעזר בוצר

[250px|ממוזער|שמאל|בוצר מופיע ב[מועדון הבארבי, 24 בדצמבר 2013]]

**אליעזר הכהן בּוֹצר** (הופיע בשם **בוצר**; כ"ז באב ה'תשמ"א, 27 באוגוסט 1981 – י"ט בכסלו ה'תשפ"ה, 19 בדצמבר 2024) היה זמר ויוצר ישראלי.

## ביוגרפיה
נולד בצפת לאהרן ולמרים בוצר, עולים מארצות הברית, וגדל במשפחה דתית לאומית. בגיל 13 יצא בשאלה ובגיל 17 חזר בתשובה, סיים את לימודיו בבית הספר אמי"ת צפת. בצה"ל שירת בסיירת נח"ל.

ב-2002, לאחר סיום שירותו בצה"ל, מונה בוצר לקצין ביטחון מטעם המדינה ביישוב יצהר שבגב ההר, לתקופה של שנה. בוצר פעל לשיתוף פעולה ביטחוני בין כוחות הביטחון למתיישבים וקיבל אות הערכה על תפקודו בתקופת האינתיפאדה השנייה. בעת ששימש כקב"ט היישוב הוגש כנגדו כתב אישום, בעקבות אירוע בו נטען שירה ופצע פעיל שמאל שמסק זיתים יחד עם ערבים במטע בכפר הסמוך ליצהר, אך זוכה מאשמה.

ב-2003 יצא בוצר עם משפחתו לשליחות בהודו, שם הקים וניהל מרכזים למטיילים ישראלים. המרכזים נתנו מענה ראשוני לנפגעי סמים ותאונות דרכים. הם גם נועדו לקרב אנשים לדת, להיות מקום ציון מועדי ישראל, ומקום מפגש. במסגרת המרכזים הפועלים בהודו, הקים בשנת 2004 מרכז תיירותי רוחני בעיר העתיקה בצפת (ושלוחה של המרכז בחווה בצפון הארץ), אשר מאפשר התאקלמות רכה ומיושבת של המטיילים הישראלים בחזרה לחיים לאחר הטיול במזרח, השתלבות במסגרות עבודה ואקדמיה.

בשנת התשס"ח הקים בוצר את מיזם 'מתחברים ללב' לעידוד עליית יהודים להר הבית. המיזם היה בחסות המליונר גומא אגייאר ובהשתתפות מכון המקדש.

בשנת 2011 החל לעבוד על אלבום בכורה. ב-2013 יצא אלבומו הראשון "הפרעות. קשב. ריכוז.". את העיבוד המוזיקלי לאלבום עשו גיל סמטנה, דוד ליפשיץ ועמית יצחק.

ב-2014 יצא אלבומו השני, "עם הארץ". על כך אמר בוצר: 

ב-18 במאי 2017 יצא "פרדס רימונים", סינגל ראשון מתוך אלבומו השלישי "הבית".

ב-2018 בשיתוף פעולה עם הזמר ההודי Lucky Ali  פתחו את "The EliAli Project" והוציאו יחד כמה שירים, ביניהם "Amaraya", "On My Way" ו-"Virtuality".

בשנת 2022 הוציא את אלבומו השלישי "הבית".

מאוחר יותר, הוציא את אלבומו הרביעי "אור גנוז". והחל בעבודה על אלבום חמישי.

בי"ט בכסלו תשפ"ה, 20 בדצמבר 2024 נפטר בוצר בעת שירותו במילואים. הלווייתו התקיימה בבית הקברות הצבאי בצפת.

לאחר פטירתו יצאו עוד שני שירים שחיבר, הראשון "ארץ אהובה שלי" האחרון שעליו הוא עבד , והשני "בת עין" שהוציא שמעון ראובן בשיתוף קטע קולי מפיו של אליעזר בוצר.

### חיים אישיים
בוצר היה נשוי ואב לשמונה, התגורר בעמוקה.

## דיסקוגרפיה

## קישורים חיצוניים

* 
* 
* 
* 
* 
* 
*  בתוכנית "יומן" בערוץ 1, 23 במאי 2014
* 
* 
* 
* אפרת טליה כהן, "אנחנו במהלך אלוקי לפני הגאולה": הזמר אליעזר בוצר ז"ל בריאיון אחרון, באתר "הידברות", 22 בדצמבר 2024

## הערות שוליים

קטגוריה:מוזיקאים ישראלים
קטגוריה:אמנים ישראלים שחזרו בתשובה
קטגוריה:יוצאים בשאלה
קטגוריה:עמוקה: אישים
קטגוריה:אמנים ישראלים הידועים בשם במה
קטגוריה:משפחת צבי בנימין אוירבך
קטגוריה:חללי צה"ל במלחמת חרבות ברזל
קטגוריה:יהודים הקבורים בבית הקברות בצפת
קטגוריה:אישים הקבורים בבתי קברות צבאיים ישראליים
קטגוריה:ישראלים שנולדו ב-1981
קטגוריה:ישראלים שנפטרו ב-2024
רושדי תעשיות מזון

[ממוזער|המפעל ב[אזור התעשייה אלון תבור (2018)]]
**רושדי תעשיות מזון בע”מ** היא אחת היצרניות הגדולות בישראל של טחינה גולמית, וחלבה תחת המותג **בארכה**.

מפעל החברה נמצא באזור התעשייה אלון תבור שבעמק יזרעאל. החברה נמצאת בבעלות משפחת בשיר, מנכ"ל החברה הוא מוחמד בשיר.

## היסטוריה
בשנת 1984 אבי משפחת בשיר, אבו רושדי, חבר לחברת תוצרת מזון ישראלית (תלמה) ויחד הקימו מפעל לייצור טחינה. בשנת 1993 קיבל המפעל את תו התקן ISO 9002.

בשנת 2004 רכשה משפחת בשיר את חלקה של יוניליוור (שרכשה את תלמה) ומאז רושדי תעשיות מזון בע”מ היא חברה פרטית. השלב הבא בצמיחתה של החברה היה מיתוג מוצרי הטחינה והחלבה תחת השם "בארכה" והשקת קו מוצרים חדש.

בשנת 2016 השיקה בקבוק לחיץ של טחינה גולמית מעודנת ומוכנה לאכילה, במרקם קטיפתי.

בנוסף למוצרי טחינה בארכה וחלבה בארכה, מייצרת חברת רושדי חטיפי חלבה הנקראים "חלבה בקטנה".

האחים בשיר, ממייסדי החברה, גדלו באום אל-פחם, במשפחה בת שבעה ילדים. אבי המשפחה, אבו רושדי, ניהל את לשכת התעסוקה באזור וכשסיים את תפקידו פעל להקמת מפעל טקסטיל בשיתוף חברת לודז'יה, במטרה לספק תעסוקה לתושבי האזור.

בשנת 1984, כאשר נוצרה השותפות בין אביהן של האחים לבין תלמה, נשלח חלק מהאחים ללמוד ייצור טחינה בשכם. לאחר שנתיים של למידה במפעל טחינה מסורתי, חזרו האחים והיו שותפים להקמת המפעל ולניהולו. 

## ראו גם

* רשימת חברות ישראליות בבעלות ערבית שיש עליהם ערך בוויקיפדיה העברית

## קישורים חיצוניים
* 

## הערות שוליים

קטגוריה:תעשיית טחינה בישראל
קטגוריה:חברות ישראליות בבעלות ערבית
קטגוריה:אזור התעשייה אלון תבור
מחוז מריקופה

**מחוז מריקופה** (באנגלית: **Maricopa County**) הוא מחוז בדרום-מרכז מדינת אריזונה, ארצות הברית. פיניקס היא בירת המחוז והעיר המאוכלסת בו. שטחה של מריקופה מונה 23,890 קמ"ר, כאשר 62 קמ"ר מתוכם (כ-0.3%) הם מים.

במפקד שנערך ב-2010 נמנו במריקופה כ-3.8 מיליון נפש. צפיפות האוכלוסין במריקופה היא הגבוהה ביותר מבין מחוזות אריזונה, ומדורגת במקום ה-4 מבין מחוזות ארצות הברית בכלל. צפיפות האוכלוסייה במריקופה היא תוצאה מהתפוצצות אוכלוסין שהתרחשה בסוף המאה ה-20 ובתחילת המאה ה-21. הגידול המהיר באוכלוסייה השתקף בדירוג של מגזין פורבס שנערך ב-2007 ובו דורגו ארבע מתוך ערי מחוז מריקופה בין עשר הערים בעלות גידול האוכלוסייה המהיר ביותר בארצות הברית. שלוש הערים באקאיי, סופרייז וגודייר דורגו במקום השני, השלישי והרביעי בהתאמה, והעיר אבונדייל דורגה במקום התשיעי.

מריקופה הוא גם אחד המחוזות הגדולים ביותר בארצות הברית בשטחו, ואילו מבין המחוזות האמריקניים שכוללים עיר בירה מדינתית, מחוז מריקופה הוא הגדול ביותר.

כמחוז בו מתגוררים 60 אחוזים מאוכלוסיית אריזונה כולה, המחוז נחשב למוביל הפוליטיקה של אריזונה, ושמונה מתוך תשעת מחוזות הבחירה לקונגרס של אריזונה, כוללים חלקי שטח של מחוז מריקופה. אף על פי שבירת המחוז והמדינה, פיניקס, יחד עם חלקים מועטים אחרים במחוז, מזוהים עם המפלגה הדמוקרטית; שאר המחוז נחשב מעוז רפובליקני חזק. מאז 1948 כל מועמד רפובליקני ללא יוצא מן הכלל זכה בבחירות במחוז מריקופה. אף המועמד הרפובליקני הכושל, בארי גולדווטר, שבבחירות 1964 הובס והפסיד אף את מדינת מוצאו שלו - אריזונה, מדינת מחוז מריקופה - זכה עם זאת במחוז מריקופה עצמו.

מקור שם המחוז בשמו של שבט המריקופה, קבוצה אתנית של אינדיאנים בארצות הברית.

## קישורים חיצוניים

* 

## הערות שוליים

מריקופה
רצועת אריזונה

ממוזער|רצועת אריזונה על מפת אריזונה
**רצועת אריזונה** היא רצועת אדמה במדינת אריזונה שבארצות הברית לאורך נהר קולורדו. הקושי לחצות את הגרנד קניון, גרם לכך שלאזור הזה יש קשרים פיזיים ותרבותיים חזקים עם יוטה ונבדה, יותר מלשאר אזורי אריזונה. 

האזור יושב באמצע המאה ה-19 על ידי חלוצים מורמונים תחת הנהגתו של ג'ייקוב המבלין. באותן שנים היה אזור רצועת אריזונה אחד המעוזים האחרונים של הפוליגמיה בארצות הברית של המאה ה-19; אף על פי שכנסיית ישו המשיח של קדושי אחרית הימים התנערה מנישואין פוליגמיים ב-1890. גם במאה ה-20 כיכבה רצועת אריזונה במרכזן של מספר שערוריות סביב קבוצות פוליגמיות שהיו פעילות באזור, אם כי קבוצות כאלו היוו באופן ברור מיעוט.

למשך תקופה ממושכת הייתה רצועת אריזונה גן עדן לבוקרים, כאשר שטחי עשב נרחבים הפרוסים בעמקים והמרחבים הגבוהים של רמת קאיבאב שימשו לבהמות למרעה ולשיטוט אחר מזון. אדמות המרעה ומקורות המים היוו עילה תמידית למחלוקות בין חברות מתחרות ובין בוקרים לרועי כבשים.

רצועת אריזונה הייתה גם במשך המאה ה-19 שדה קרב שראה סכסוכים בין ילידים לבין מתיישבים חדשים, עד שהושג שלום תודות למאמציו הדיפלומטיים של ג'ייקוב המבלין.

לרצועה היה גם היבט תחבורתי חשוב, כאשר היא שימשה כדרך העיקרית מיוטה לאריזונה, מאחר שהגרנד קניון ונהר הקולורדו היו מחסומים כמעט בלתי עבירים לנוסעים דרומה.

## קישורים חיצוניים

קטגוריה:אריזונה: גאוגרפיה
אנשים אמיתיים

**אנשים אמיתיים **(באנגלית: **Real Humans**, בשוודית: **Äkta människor**) היא סדרת מדע בדיוני שוודית המתרחשת בגרסה אלטרנטיבית של שוודיה בת זמננו, שבה רובוטים אנתרופומורפים (אנדרואידים) המכונים "הובוטים" (Hubots, הלחם של המילים "Human" ו"Robot") נמצאים בשימוש נרחב. הסדרה עוקבת אחר מספר קונפליקטים בין בני-אדם וההובוטים שבחייהם, כמו גם אחרי קבוצת הובוטים בעלי רצון חופשי הדורשים לקבל מעמד שווה לזה של בני האדם.

## קישורים חיצוניים
* 

* האם ככה יראה העתיד שלנו? סדרת מד”ב שאתם פשוט חייבים לראות, geektime, מתאריך 10 ביולי 2015

  

קטגוריה:סדרות דרמה המשכיות
קטגוריה:סדרות טלוויזיה: מדע בדיוני
קטגוריה:סדרות טלוויזיה שוודיות
אלכסנדר קוסביצקי

ממוזער|אלכסנדר קוסביצקי
**אלכסנדר (סאשה) קוסביצקי** (**Alexander Koussevitzky**; 8 באפריל 1927 – כ' באייר תשל"ה, 1 במאי 1975) היה חזן בארצות הברית.

## ביוגרפיה
נולד בשנת 1927 בווילנה, בנו של החזן משה קוסביצקי.  בשנות מלחמת העולם השנייה שהה עם משפחתו בברית המועצות. בשנת 1947 היגר עם משפחתו לארצות הברית. בוגר הישיבה יוניברסיטי בניו יורק.

בשנת 1956 התמנה כחזן ב"אוטופיה ג'ואיש סנטר" וכיהן בתפקידו 19 שנה.

הופיע עם אביו בקונצרטים ברחבי ארצות הברית. ביצע בדואט עם אביו את היצירה "מגן אבות". עוד מיצירותיו: "רצה ה'", "כי כשמך".

נפטר בארצות הברית בשנת 1975, בגיל 48.

היה נשוי לקרובת משפחתו הדסה לבית קוסביצקי (בתו של משה קוסביצקי מירושלים, בן דודו של אביו משה קוסביצקי). היה אב לבת ושני בנים.

## לקריאה נוספת
* עקיבא צימרמן, "זכור אזכרנו עוד", עמ' 71

## קישורים חיצוניים
*  הבן של – החזן אלכסנדר סאשה קוסוביצקי ז"ל, כתבה באתר חרדים10,  15 ביוני 2014

קטגוריה:יהודים שהיגרו מברית המועצות לארצות הברית
קטגוריה:משפחת קוסביצקי
קטגוריה:חזנים אמריקאים
קטגוריה:בוגרי ישיבה יוניברסיטי
קטגוריה:אמריקאים שנולדו ב-1927
קטגוריה:אמריקאים שנפטרו ב-1975
פרפטום ג'זילה

**פרפטום ג'זילה** (**Perpetuum Jazzile**) היא להקה סלובנית שהוקמה בשנת 1983 תחת שמה הקודם "המקהלה הקאמרית של גאודאמוס" (Gaudeamus Chamber Choir). חבריה הם גברים ונשים. הם מופיעים לעיתים יחד עם נגנים של תזמורת הרדיו והטלוויזיה של סלובניה, אך הם מבצעים בעיקר שירים בסגנון א-קפלה כשאחד מחברי הלהקה, סאסו וורביץ' (Sašo Vrabič), מבצע את קולות כלי ההקשה בסגנון ביטבוקס. הלהקה ידועה בעיקר עקב גרסת כיסוי שביצעה בשנת 2009 לשירה של להקת הרוק האמריקאית טוטו, "אפריקה", שביולי 2017 חצה הסרטון שלו ב-YouTube את רף 20 מיליון הצפיות.

פרפטום ג'זילה מושפעת בעיקר מהמוזיקאי ג'ין פרלינג (Gene Puerling) ולהקתו, The Singers Unlimited ומהרכב הא-קפלה סווינגל סינגרס, ומבצעת גרסאות כיסוי לשירים בסגנונות הבוסה נובה, סווינג, פאנק (Funk), גוספל ומוזיקת פופ, תוך כדי שימוש במאפיינים של הרמוניה צפופה.

מראשית ההקמה שלה היה המנהל המוזיקלי של הלהקה מארקו טיראן (Marko Tiran), אשר שימש בתפקידו עד שנת 2001. עד שנת 2011 שימש בתפקיד תומאש קוזלבצ'ר (Tomaž Kozlevčar) ומאז מנהל את הלהקה פדר קרלסון (Peder Karlsson).

## היסטוריה
בשנת 2006 הקליטה פרפטום ג'זילה את האלבום Čudna noč (בסלובנית: "לילה מוזר") וקיימה הופעה בקייב אוקראינה עם להקת מנסאונד (Mansound). סמינר ג'אז ווקאלי אורגן על ידם בליובליאנה יחד עם וורד סווינגל, שהקים את להקת סווינגל סינגרס.

הביצוע של הלהקה לשיר "אפריקה" זיכה אותה בתשבחות מאחד הכותבים של השיר דייוויד פייץ' ולהקת טוטו הזמינה את פרפטום ג'זילה להופיע אתה בקונצרט שנערך ליד אודינה, איטליה ב-2011.

באותה שנה יצאה הלהקה לסיור עולמי וכל הכרטיסים להופעותיהם נמכרו עד האחרון. הלהקה הופיעה בקרואטיה, בצ'כיה, בגרמניה, בקנדה ובארצות הברית.

במאי 2015 הוציא הצמד מראיה, שייצג את סלובניה באירוויזיון 2015 בשיר Here for You, וידאו קליפ של השיר בהשתתפות הלהקה. ביוני אותה שנה הופיעה הלהקה ביום העצמאות של סלובניה במסגרת התערוכה העולמית אקספו 2015. בסתיו אותה שנה ערכה הלהקה את סיורה הראשון לסין והופיעה בקונצרט גדול בבית האופרה של גואנגג'ואו.

ב-29 באפריל 2021 יצאה גרסת א-קפלה של השיר Amen, שייצג את סלובניה באירוויזיון 2021, בביצועה של אנה סוקליץ' ובשיתוף הלהקה.

מדי שנה בסתיו, הלהקה מופיעה בקונצרטים הנקראים ווקאל אקסטווגנצה (Vokal Xtravaganzza) בליובליאנה יחד עם אומנים אורחים מסלובניה ומחוצה לה.

## פרסים
ב-2008 זכתה פרפטום ג'זילה בפרס בפסטיבל המקהלות הבינלאומי ובתחרות הא-קפלה הבינלאומית. כמו כן היא זכתה בפרסים בתחרות הג'אז הבינלאומית למוזיקה ווקאלית  בטילבורך, הולנד ובאולימפיאדת המקהלות בגראץ, אוסטריה.

ב-2010 הוענק ללהקה "פרס ויקטור" הסלובני, שהוא המקבילה המקומית לפרס גראמי.

## דיסקוגרפיה
* Ko boš prišla na Bled (כאשר אתה מגיע לבלד) - 2000
* Pozabi, da se ti mudi (שכח שאתה ממהר) - 2003
* As (כמו) - 2004
* Čudna noč (לילה מוזר) - 2006
* Africa (אפריקה) - 2009
* Perpetuum Jazzile Live (מתוך ההופעה החיה 'Vokal Xtravaganzza) - 2009
* Vocal Ecstasy (מתוך סיור הופעות בגרמניה) - 2012
* Thank You For The Music  (אלבום לרגל יובל ה-30 של הלהקה) - 2013
* Both Sides (שני הצדדים) - 2016
* So najlepše pesmi že napisane (השירים הכי יפים כבר נכתבו) - 2018

## קישורים חיצוניים

* 

## הערות שוליים

קטגוריה:סלובניה: תרבות
קטגוריה:להקות א-קפלה
מאסה (איטליה)

**מאסה** (באיטלקית: **Massa**) היא עיר הבירה של נפת מאסה-קרארה שבמחוז טוסקנה שבאיטליה. העיר שוכנת בעמק הנהר פריגידו (Frigido), ליד שלוחה של הרי האפנינים ובמרחק של 5 ק"מ מחוף הים הטירני.

## היסטוריה
מאסה מוזכרת לראשונה במפת פויטינגר מהמאה ה-4 לספירה תחת השם "אד טאברנס פריגידס" (ad Tabernas frigidas) שככל הנראה הכוונה לקטע על דרך אמיליה סקאורי (Via Aemilia Scauri) בין פיזה לבין לוני (Luni).

החל מהמאה ה-15 ועד למאה ה-19, הייתה מאסה בירתה של הנסיכות העצמאית (לאחר מכן דוכסות) של מאסה וקרארה (Ducato di Massa e Carrara), שהייתה בשליטתן של משפחות מאלאספינה (Malaspina) וסייבו-מאלאספינה (Cybo-Malaspina). מאסה היא העיר הראשונה באירופה שבה נעשה שימוש במצפן לצורך מיפוי מכרות כדי לבצע עבודות מדידה של המכרות.

ב-1829 הועברה העיר לידי אוסטריה. ב-1859, במהלך איחוד איטליה הצטרפה העיר לממלכת סרדיניה.

## אתרים חשובים
האתרים החשובים בעיר הם: מצודה מהמאה ה-15 השוכנת על גבעה והמשקיפה על העיר, ארמון מתקופת הרנסאנס, קתדרלה, שתי כיכרות חשובות ומעגן.

## ערים תאומות
* 
* 
* 

## קישורים חיצוניים

* 
* 

## הערות שוליים

קטגוריה:טוסקנה: ערים
Wireshark

**Wireshark** היא תוכנת רחרחן חופשית ומבוססת קוד פתוח המשמשת לפתרון בעיות, ניתוח תעבורת רשת, פיתוח פרוטוקולי תוכנה ותקשורת, ולמידה.

התוכנה נקראה במקור Ethereal, ובמאי 2006 שם המיזם הוחלף ל-"Wireshark" משיקולי סימן רשום.

Wireshark משתמשת בערכת הכלים GTK+ בגרסה הנוכחית (2014), וב-Qt בגרסאות אשר בפיתוח, כדי ליישם את ממשק המשתמש הגרפי. ללכידת תעבורת החבילות עושה התוכנה שימוש ב-pcap.

זוהי תוכנה חוצה-פלטפורמות, הרצה על גבי GNU/Linux, MacOS, BSD, סולאריס, מערכות הפעלה דמויות יוניקס נוספות, ו-Microsoft Windows.

תוכנת ה-Wireshark מכילה מגוון פילטרים ותוספות ליישומים שונים מעל הודעות תקשורת. 
קיימת גרסה נוספת מבוססת שורת פקודה בלבד הקרויה TShark.

Wireshark ותוכנות נוספות המפותחות איתה כדוגמת TShark, מופצות תחת תנאי הרישיון הציבורי הכללי של גנו.

## ראו גם
* רחרחן
* Kismet
* בדיקת חדירות
* Parrot Security

## קישורים חיצוניים

* 

* Wireshark בסורספורג'

## הערות שוליים

קטגוריה:תוכנה חופשית
קטגוריה:קצרמר תוכנה
קטגוריה:תוכנות שהושקו ב-1998
קטגוריה:רחרחנים
טעינה אלחוטית

[ממוזער|[טלפון חכם על גבי מטען אלחוטי]]
**טעינה אלחוטית** היא אוסף של שיטות להעברת אנרגיה חשמלית ממטען חשמלי לסוללה נטענת של התקן אחר העושות שימוש בהשראה אלקטרומגנטית לצורך הטעינה. מטענים אלחוטיים, בניגוד לחוטיים, אינם דורשים מגע פיזי בין הרכיב המטעין ובין הנטען, כלומר הטעינה מתרחשת "דרך האוויר".

## רקע
בתהליך ההשראה האלקטרומגנטית אפשר להעביר אנרגיה חשמלית דרך תווך מבודד. לדוגמה, בשנאי משתמשים בכך כדי להמיר ביעילות רבה אנרגיה חשמלית ממתח אחד למתח אחר: בשנאי יש שני מעגלים שונים שמופרדים בשכבה מבודדת (אולם קרובים מאוד אחד למשנהו). בראשית שנות השבעים של המאה העשרים נוצרו לראשונה תגי RFID, שהם מעגלים אלקטרוניים שמקבלים את האנרגיה החשמלית להפעלתם באמצעות השראה חשמלית. אולם לתגי RFID יש הספקים נמוכים בהרבה מאילו הנדרשים לטעינה יעילה של סוללה.

בהעברת אנרגיה חשמלית באופן אלחוטי, האנרגיה החשמלית מולכת בין סלילי חוטי נחושת ויוצרת שדה מגנטי. בו-זמנית מועבר זרם חילופין דרך הסליל המשדר, ויוצר תנודות בשדה המגנטי בהתאם לחוק אמפר. שילוב יצירת השדה עם תנודתיות הזרם מספק את הזרם "המשודר". לאחר מכן השדה המגנטי העובר דרך הסליל המקבל, יוצר כוח אלקטרו-מניע, והוא בתורו מיתרגם לזרם חשמלי בשנית. הרכיב המשדר והרכיב המקבל מהווים יחדיו שנאי.

בעשורים האחרונים חלה עלייה משמעותית בהרגלי השימוש במכשירים אלקטרוניים ניידים מבוססי סוללה ניידת, כגון הטלפון הסלולרי, מחשבים ניידים וטאבלטים. צמיחת השוק יצרה ביקוש לאמצעי טעינה שונים הפותרים את הבעיות הנגרמות כתוצאה משימוש "סטנדרטי" במטען חוטי. ביקוש זה, בין היתר, הגביר את קצב הפיתוח של טכנולוגיות העברת אנרגיה חשמלית באופן אלחוטי למכשירים ניידים, והוליד חידושים בענף.

## שימוש מסחרי
בשנת 2008 נוסד תאגיד החשמל האלחוטי (Wireless Power Consortium), המקדם פיתוחו של סטנדרט טעינה אוניברסלי, על ידי יצרנים רבים. שם הסטנדרט הוא Qi (מבוטא "צ'י").

בשנת 2012 נוסד תאגיד נוסף Power Maters Alliance (PMA).

### מטרות
* שיפור נוחות השימוש במטענים ומכשירים, מבוססי סוללה, חשמליים.
* הנגשת הטכנולוגיה לגיל השלישי.
* שיפור בטיחות השימוש במטענים – טעינה אלחוטיות מונעת מגע ישיר בין הרכיבים החשמליים, ובכך מונעת את התחשמלות האדם.

### השלכות
* העברת אנרגיה חשמלית באופן אלחוטי יעילה פחות מהעברת אנרגיה זהה באופן חוטי, ולכן גורמת לבזבוז משאבים.
* העברת אנרגיה אלחוטית היא איטית יותר מאשר העברה חוטית ועל כן נדרשת תקופת טעינה ארוכה יותר.
* אביזרי הטעינה האלחוטית הם, לרוב, יקרים יותר מאביזרים חוטיים.

## ראו גם
* חימום השראתי
* מוליכות חשמלית
* מגנטיות
* תהודה

## קישורים חיצוניים

* 
* יואן ספנס, How It Works: Wireless Charging, באתר פורבס, 9 בדצמבר 2014 

## הערות שוליים

קטגוריה:אספקת חשמל
קטגוריה:קרינה אלקטרומגנטית
סן מיגל

**סן מיגל** (בספרדית: **San Miguel**) הוא שם ספרדי שמשמעו "מיכאל הקדוש".
אברהם יצחק משכיל לאיתן

הרב **אברהם יצחק משכיל לאיתן** (ת"ר, 1840 – י"ד בחשוון תרס"ה, 1904) היה רב ואב"ד הערים סמולוביץ, חסלוביץ' וסטויבץ שברוסיה הלבנה.

## תולדותיו
נולד בסמולוביץ, בנו של הרב אהרן משכיל לאיתן ונכדו של הרב אברהם משכיל לאיתן. למד בישיבת וולוז'ין. בשנת תרי"ח נישא לחנה יהודית בת יצחק פישביין ממזריטש.

בשנת תרל"ד התמנה כאב"ד עיר מולדתו סמולוביץ. בשנת 1890 עבר לכהן כרבה של חסלוביץ'. ביוני 1904 עבר לכהן כרבה של סטויבץ. 

חיבר שני ספרים בכתב יד: שו"ת "זרע איתן" ו"נהרות איתן" על כללי הש"ס, אולם כתב היד אבד.

בחשוון תרס"ה נפטר בפתאומיות, בשעת הספד. אשתו חנה יהודית עברה בשנות מלחמת העולם הראשונה להתגורר בסאראטוב, ונפטרה שם בשנת תרע"ט. 

את מקומו ברבנות סטויבץ מילא חתנו הרב יואל סורוצקין.

## צאצאיו
* מאיר יהודה לייב משכיל לאיתן, שהתגורר בנובוזינקוב ועסק במסחר. בפרעות 1905 נספתה אשתו, חיה שרה לבית שפטיל, ביחד עם שישה מתוך אחד-עשר ילדיהם. הוא עצמו נספה בשואה. 
* יעקב משכיל לאיתן.
* אליעזר משכיל לאיתן.
* חסיה ובעלה הרב יואל סורוצקין, שמילא את מקומו ברבנות סטויפץ.
* דינה ובעלה הרב אהרן לובינסקי.
* פרומה ובעלה הרב מאיר שפירא.
* רייכל ובעלה הרב ראובן כץ, לימים רבה של פתח תקווה.

## קישורים חיצוניים

* 
* הקדמת הספר דגל ראובן, היברובוקס
* רבי אברהם יצחק משכיל לאיתן, בלוג תולדות ושורשים

## הערות שוליים

קטגוריה:רבנים בלארוסים
קטגוריה:חיסלוויצ'י: רבנים
קטגוריה:משפחת משכיל לאיתן
קטגוריה:בוגרי ישיבת וולוז'ין
קטגוריה:ילידי 1860

קטגוריה:נפטרים ב-1904
שלמה שמשון קרליץ

הרב **שלמה שמשון קרליץ** (ט באב ה'תר"ע, וילנה – י' בתשרי ה'תש"ס, 20 בספטמבר 1999, בני ברק) היה רב, פוסק ותלמיד חכם ליטאי וישראלי, שימש במשך שנים רבות כאב בית דין בבית הדין הרבני בפתח תקווה. הוא מחבר ספרי השו"ת "עטרת שלמה" ו"משפטי שלמה".

## ביוגרפיה
נולד בווילנה לרב מאיר קרליץ ולמרים, בתו של הרב שלמה הכהן זקן רבני וילנה, ומחבר הספרים הנודעים "חשק שלמה" על הש"ס, ושו"ת "בנין שלמה".

בילדותו שהה רבות בביתו של הרב חיים עוזר גרודזנסקי שאביו היה ממקורביו, ואת ראשית לימודיו עשה אצלו ואצל אביו. למד בישיבה קטנה בעיר הולדתו אצל אחיו רבי איצלה קרליץ והתקרב לדודו החזון איש שהתגורר אז בעיר. בגיל 15 עבר ללמוד בישיבת מיר והתקרב לרב ירוחם ליבוביץ. בישיבת מיר למד כ14 שנים. בעת שאביו נסע לאסוף תרומות מתוקף תפקידו כחבר בוועד הישיבות מונה למלאות את מקומו ברבנות העיירה באופן זמני עד בואו של בעל אפיקי ים

עלה ארצה בסוף שנות ה-30 של המאה ה-20, והמשיך ללמוד בישיבות הארץ-ישראליות. בארץ ישראל קיים קשרי לימוד עם דודו "החזון איש", רבי אברהם ישעיהו קרליץ, ועם הרב מבריסק, רבי יצחק זאב הלוי סולובייצ'יק, שנמלט אליה בראשית שנות ה-40.

בשנת ת"ש נישא לדבורה לבית ויינר. מיד לאחר נישואיו, התמנה בהסכמתו והמלצתו של דודו החזון איש, לדיין בבתי הדין הרבניים. תחילה שימש כדיין ואב בית דין בתל אביב, ומאוחר יותר בפתח תקווה. במשרה זו נשא למעלה מארבעים שנה. חבריו להרכב בתחילת דרכו בפתח תקווה, היו הרבנים ראובן כץ ועובדיה יוסף. החל מתשי"ז (1957) שימש כחבר הוועדה הבוחנת לדיינים.

בפרשת בני ישראל התנגד בכל תוקף לקבלם כיהודים ללא גיור מחדש. ואף הודיע של יקבל את פסק הרבנות הראשית בעניין.

בציבוריות הישראלית הכללית הוא זכור כמי שישב ביוני 1969 בראש ההרכב האוסר בפרשת האח והאחות חנוך ומרים לנגר.

במשך שנים נהג להתייעץ עם גדולי הרבנים החרדים בעבודתו כדיין לאחר פטירת הרב מבריסק עבר לרב יוסף שלום אליישיב.

הרב שלמה שמשון קרליץ נפטר, לאחר מחלה ממושכת, בליל יום הכיפורים תש"ס. במוצאי יום הכיפורים קרוב לחצות, הובא למנוחות בבית הקברות של נציבי ישיבת פוניבז' בבני ברק.

לאחר פטירתו הועברה ספרייתו בשלמותה לספריית ישיבת בית מאיר. אולם הקריאה בו שוכנה הספרייה, נקרא "עטרת שלמה" על שמו.

## אילן יוחסין

## ספריו
* **עטרת שלמה**
* **משפטי שלמה**
* **דברי שלמה**

## לקריאה נוספת
* אליהו פאלי, **עמודי שש**: פרקים ממסכת חייו של רבינו הגאון רבי שלמה שמשון קרליץ זצ"ל, בני ברק, תשס"א - 2000.
* אברהם ישעיהו קרליץ, **עטרת שלמה**: תולדות חייו של רבינו רבי שלמה שמשון קרליץ ראב"ד פתח תקווה, בני ברק, תשע"א - 2011

## קישורים חיצוניים
* שלמה שמשון קרליץ בקטלוג WorldCat

## הערות שוליים

קטגוריה:רבנים ליטאים
קטגוריה:רבנים ליטאים ישראלים
קטגוריה:משפחת קרליץ
קטגוריה:אנשי העלייה החמישית
קטגוריה:תלמידי החזון איש
קטגוריה:משפחת הכהן (וילנה)
קטגוריה:אישים הקבורים בבית הקברות פוניבז'
קטגוריה:מחברי ספרי שו"ת
קטגוריה:אבות בית הדין הרבני בפתח תקווה
קטגוריה:ישראלים שנולדו ב-1910
קטגוריה:ישראלים שנפטרו ב-1999
מטריצה סטוכסטית

במתמטיקה, מטריצה ריבועית ממשית היא **מטריצה סטוכסטית**, אם כל רכיביה אי-שליליים, וסכום האיברים בכל שורה הוא 1. 
משתמשים במטריצות אלו כדי להראות מעברים של שרשרת מרקוב.

## הגדרה
כל איברי המטריצה הם מספרים ממשיים אי-שליליים בתחום בין 0 ל-1.

**מטריצה סטוכסטית ימנית** היא מטריצה ריבועית שרכיביה אי-שליליים, וסכום האיברים בכל שורה הוא 1

**מטריצה סטוכסטית שמאלית** היא מטריצה ריבועית שרכיביה אי-שליליים, וסכום האיברים בכל עמודה הוא 1

אם המטריצה A היא מטריצה סטוכסטית וגם המטריצה AT היא סטוכסטית, אז A נקראת מטריצה דו-סטוכסטית.

## קישורים חיצוניים
* הסבר על מטריצות סטוכסטיות בשיעור באוניברסיטת קורנל
* שיעור על מטריצות מרקוב
* 

קטגוריה:מטריצות
אברהם משכיל לאיתן

הרב **אברהם מַשְֹכִּיל לְאֵיתָן** (נכתב גם **משכילאיתן**, וכן משכיללאיתן, משכיל איתן; בהגייה האשכנזית המקורית: "מַסְכִּילֵיסוֹן"; ברוסית: Маскилейсон; בפולנית: Maskilejson; באנגלית: Maskileyson, Maskileison; תקמ"ח, 1788 – י"ח בתמוז תר"ח, 1848) היה תלמיד חכם ורב ברוסיה הלבנה, מחבר הספר "משכיל לאיתן" ואבי השושלת בשם זה.

## תולדותיו
בנם של חיה והרב יהודה לייב יפה, אב"ד חוטימסק שליד אמצ'יסלב שבפלך מוהילב שברוסיה (רוסיה הלבנה). נישא לחנה דינה, בת אריה-לֵייבּ, למדן וסוחר, שהתגורר בראדושקביץ'  שבפלך מינסק ובסוף ימיו עלה לארץ ישראל.

לאחר נישואיו התגורר בעיירת חותנו, ראדשקוביץ'. כעבור תקופה עבר להרדוק הסמוכה לוולוז'ין, כדי לשמש שם ברבנות. לאחר כמה שנים עזב את רבנותו ועבר להתגורר במינסק, שם שימש כמו"ץ.

בשנת תקע"ח (1818) יצא בווילנה ספרו "משכיל לאיתן", ששמו היה לימים לשם משפחתו ושם משפחת צאצאיו.

נפטר במינסק בשנת תר"ח.

## בניו

* הרב אהרן משכיל לאיתן, עסק בהוצאת ספרי אביו. בסוף ספרו של אביו "באר אברהם" מודפסים מעט מחידושי תורתו. בנו הוא הרב אברהם יצחק משכיל לאיתן.
* קלמן קלונימוס משכיל לאיתן, סוחר, סייע להוצאת ספרו של אביו "באר אברהם".
* הרב יהודה לייב משכיל לאיתן, שימש כרב בעיר פּלֶשצֶניץ, פלך מינסק.
* נפתלי משכיל לאיתן (תקפ"ט 1829 – תרנ"ח 1897), חוקר וסופר.
* הרב משה ניסן משכיל לאיתן (נפטר בתרל"ח-1878, בגיל 43), אב"ד שומיאץ, מחבר הספר "" (תרל"ה 1875).

## ספריו
* **משכיל לאיתן** – על סדר מועד וקדשים. וילנה ה'תקע"ח
* **באר אברהם**, על הש"ס. וילנא ה'תר"ד
* **אהבת איתן** - על העין יעקב. נדפס מסביב לעין יעקב, וילנה ה'תרפ"ג
* **מצפה איתן** – על הש"ס. נדפס לראשונה בסוף כרכי הש"ס בדפוס זיטומיר ה'תרכ"א ונדפס שנית עם תוספת מכתב ידו בש"ס וילנא.
* **יד אברהם** – על סדר מועד וקדשים
* **מקור חכמה** - על הרמב"ם. וילנה תרט"ו
* **יד אברהם** – על השולחן ערוך
* 

## לקריאה נוספת

* צבי הרכבי, **לחקר משפחות**, הוצאת הספרים הארץ ישראלית, ירושלים תשי"ג. עמ' 5–12.

## קישורים חיצוניים
* הספר "נחל איתן" הרב אברהם משכיל לאיתן זצ"ל וילנא שנת ה'תרטו באתר hebrew books
* הספר "באר אברהם" הרב אברהם משכיל לאיתן זצ"ל וילנא שנת ה'תר"ד באתר hebrew books
* 
* 'משכיל־לאיתן, ר' אברהם ב"ר יהודה־לייב', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 71 (, תמונה 1269).
* רבי אברהם יצחק משכיל לאיתן, בלוג תולדות ושורשים
* 

## הערות שוליים

קטגוריה:רבנים בלארוסים
קטגוריה:פרשני שולחן ערוך
קטגוריה:פרשני הרמב"ם
קטגוריה:משפחת משכיל לאיתן
קטגוריה:ילידי 1788
קטגוריה:נפטרים ב-1848
סרמסקה מיטרוביצה

**סְרֶמְסְקָה מִיטְרוֹבִיצָה** (בסרבית: **Сремска Митровица**, בהונגרית: **Szávaszentdemeter**, סאוואסנטדמטר) היא עיר ורשות מקומית השוכנת בפרובינציית וויבודינה, לגדת הנהר סאווה אשר בסרביה.

## היסטוריה
בתקופת הקיסרות הרומית הוקמה במקום עיר בשם סִירְמִיוּם, אשר הפכה בהדרגה לאחת הערים המרכזיות בפאנוניה. במהלך המאה ה-4 נכבשה העיר על ידי שבטים גותים ובהמשך סופחה לאימפריה הביזנטית. ב-562 הוחרבה העיר על ידי האווארים. תיעוד לחידוש ההתיישבות במקום קיים החל מסוף המאה ה-8, עת נשלט האזור על ידי ממלכת הפרנקים. בהמשך נשלט היישוב על ידי הממלכה הבולגרית הראשונה, הביזנטים וממלכת הונגריה.

ב-1521 נכבשה העיר על ידי צבאו של סולימאן הראשון, סולטאן האימפריה העות'מאנית. העות'מאנים שלטו על העיר עד 1718, עת נכבשה על ידי ממלכת הבסבורג האוסטרית. בהמשך, עברה העיר לחזקת האימפריה האוסטרו-הונגרית ולאחר מלחמת העולם הראשונה נכללה בשטחי ממלכת יוגוסלביה. באפריל 1941, במהלך מלחמת העולם השנייה, תקפו מדינות הציר את יוגוסלביה והכניעו אותה תוך ימים אחדים. אזור העיר נמסר רשמית לחזקת ממשלת הבובות של מדינת קרואטיה העצמאית, שנשלטה על ידי האוסטאשה. לאחר המלחמה נכללה סרמסקה מיטרוביצה בשטחי יוגוסלביה. לאחר פירוק יוגוסלביה נכללה העיר בשטחי סרביה.

## הקהילה היהודית
קהילה יהודית אשכנזית נוסדה במקום ככל הנראה במהלך המאה ה-19. ב-1905 נחנך מבנה בית הכנסת. ב-1921 מנתה הקהילה 143 נפשות, וב-1931 התגוררו בעיר 132 נפשות. בעיר נרשמה פעילות ציונית ובכלל זה של ארגוני נוער כגון מכבי. בפרוץ מלחמת העולם השנייה התגוררו בעיר 100 יהודים, ולאחר כיבוש יוגוסלביה על ידי גרמניה הנאצית, גורשו כולם אל מחנות ההשמדה. מבנה בית הכנסת נהרס ב-1942.

לקהילה זו השתייכו יהודי הכפר סְטָארָה פָּאזוֹבָה. קהילה נוסדה שם במהלך המאה ה-19. הוקם בית עלמין, וב-1903 בית כנסת לקהילה. הקהילה חרבה בשואה. ב-1942 הרסו שלטונות האוסטאשה את מבנה בית הכנסת. נכון ל-2002 עמד בית העלמין היהודי על תילו בשטחי הכפר. המקום לא היה מתוחזק. גם יהודי העיירה אִינְגִ'ייָה השתייכו לקהילה סרמסקה מיטרוביצה. קהילה נוסדה שם בשלהי המאה ה-19. בית הכנסת הוקם ב-1903. הקהילה חרבה בשואה. בית הכנסת חולל ונהרס ב-1943 על ידי שלטונות האוסטאשה.

## ערים תאומות
* 

## קישורים חיצוניים

* 
* רשימת הנרצחים בשואה מהעיר סרמסקה מיטרוביצה, במאגר המידע של יד ושם.

## הערות שוליים

קטגוריה:סרביה: ערים
סרמסקה מיטרוביצה
מורן לביא

**מורן לביא** (נולדה ב-3 בפברואר 1983) היא כדורגלנית עבר ישראלית ששיחקה כקשרית מרכזית בקבוצת אס"א תל אביב והייתה קפטנית נבחרת ישראל.

## ביוגרפיה
מורן לביא נולדה בכפר סבא וגדלה ברעננה. עד גיל 15 שיחקה טניס מקצועי ברמת השרון. לביא דורגה בעשירייה הראשונה בטניס נשים. לאחר שהגיעה להשיגים בולטים בטניס החליטה לפרוש לטובת הכדורגל, מכיוון שחיפשה לעסוק בספורט קבוצתי. כאשר החלה ללמוד בחטיבת "יהונתן", פגשה במאמן אשר מסינג, שחקן עבר בקבוצת הכח עמידר רמת גן, לאחר שראה את יכולות המשחק שלה הפנה אותה למאמן אלון שרייר ומאז היא משחקת כדורגל.

### קריירה
לביא זכתה באליפות בתי הספר בקטרגל עם בית ספרה, תיכון "מור מטרו ווסט" רעננה. באותו העת היא שיחקה בקבוצת הפועל רעננה. ב-1998, שנה אחרי שהצטרפה לליגת הנערות בכדורגל, נפתחה ליגת הנשים הראשונה בישראל, מאז שיחקה בקבוצת אס"א תל אביב. למשך תקופה מסוימת הייתה שיאנית ההופעות בנבחרת ישראל והשחקנית הוותיקה ביותר בליגת הנשים בישראל.

בשנת 2002 נסעה לביא ללימודים ב-TCU Texas Christian University בטקסס שם למדה עד לשנת 2006. במסגרת לימודיה שיחקה במשך ארבע שנים בקבוצה המצטיינת של המכללה וסיימה את התואר שלה ביחסים בינלאומיים ואנתרופולוגיה בהצטיינות.

בתום לימודיה, בקיץ 2006, נסעה לביא לאיסלנד שם שיחקה במשך חודשיים בקבוצה Haukar המדורגת בליגה השנייה כדי לנסות ולהעלות את הקבוצה ליגה.

לביא שיחקה ארבע עונות ברציפות במוקדמות ליגת האלופות לנשים. בעונת 2012 זכתה קבוצתה במקום הראשון במשחקי המוקדמות, שם הבקיעה לביא גול נגד קבוצה מפורטוגל. הנבחרת עלתה לאליפות והגיעה לאחת מ-32 הקבוצות הטובות באירופה, שם הפסידה לאלופת איטליה בשני המשחקים. זהו השלב הגבוה ביותר בליגה העולמית, אליו הגיעה קבוצת כדורגל לנשים ישראלית.

שיחקה עד עונת 2016/2017.

עבדה גם כרכזת פרויקטים באתנה באיגוד הטניס וכמאמנת כדורגל באתנה ג'וניור.

## הכשרות
* מאמנת קבוצת הנערות של הפועל רעננה בליגת הנערות (2012)
* מדריכת מאמני כדורגל מטעם ההתאחדות לכדורגל בישראל
* מדריכת כושר מטעם שיאים של מכון וינגייט

## הישגים
;אס"א תל אביב
* אליפות המדינה: (7) - 1999/2000, 2009/2010, 2010/2011, 2011/2012, 2012/2013, 2013/2014, 2014/2015
* גביע המדינה: (4) - 2010/2011, 2011/2012, 2013/2014, 2016/2017

## קישורים חיצוניים

* פרופיל, באתר ההתאחדות לכדורגל בישראל
* 
* שלי ישראל, אס"א תל אביב - כתבה בערוץ הספורט, באתר YouTube, 28 בספטמבר 2011
* 
* מורן לביא: "אתן את הכל כדי להצליח בטורניר", באתר ההתאחדות לכדורגל בישראל, 27 באוקטובר 2013
* ספי פסטרנק, כדורגל נשים: אס"א ת"א זכתה בגביע, באתר ynet, 30 באפריל 2014
* 

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:בוגרות תיכון מור מטרו-ווסט רעננה
קטגוריה:בוגרי תיכון מור מטרו-ווסט רעננה
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות אס"א תל אביב
קטגוריה:ישראליות שנולדו ב-1983
קטגוריה:ישראלים שנולדו ב-1983
פרליטיטאן

[ממוזער|כמה מאובנים של פרליטיטאן במוזיאון ב[קהיר.]]
**פרליטיטאן** (שם מדעי: *Paralititan*) הוא סוג של דינוזאור זאורופוד מהענף טיטאנוזאוריה שנודע בגודלו העצום וייתכן שהוא שייך למשפחת הסלטזאוריים. פרליטיטן חי בצפון אפריקה (שרידיו נתגלו במצרים) בתקופת הקרטיקון העליון, כ-98 עד 93 מיליון שנה לפני זמננו. פירוש שמו הוא "טיטאן הגאות" או "ענק הגאות". בכתבה של נשיונל ג'יאוגרפיק תואר הפרליטיטן כחיית היבשה השנייה בגודלה שחיה אי-פעם אך תיאור זה אינו מדויק.

## אטימולוגיה

דינוזאור זה נקרא *Paralititan stromeri*, ופירוש שמו "טיטן הגאות של שטרומר". שם הסוג מורכב מהמילים היווניות "פרא" ו"הלוס" שפירושו "ליד הים" ו"טיטאן" על שם הטיטאנים מהמיתולוגיה היוונית. השם ניתן לו על ידי ג'ושוע סמית', מתיו למאנה, קנת' ג'. לאקוברה, פיטר דודסון, ג'ניפר ר. סמית, ג'ייסון פול, רוברט ג'יגנגק ויורי עטיה ב-2001 לכבוד ארנסט שטרומר, פלאונטולוג וגאולוג גרמני שגילה דינוזאורים באזור זה.

## תיאור

מאובן הפרליטיטאן הראשון שנתגלתה היה עצם הזרוע באורך 1.69 מטר, גדול יותר מכל זאורופוד אחר שהיה ידוע אז, דבר שגרם לראש משלחת המחקר סמית' להכריס שמדובר ב"דינוזאור עצום בכל קנה מידה."

מאז נתגלו מאובנים נוספים אך עדיין הפרליטיטאן ידוע מחומר מאובנים חלקי ביותר, דבר המקשה לדעת על גודלו ואורחות חייו. עם זאת, נעשו ניסיונות להעריך את גודלו: משקלו הוערך בכ-59 טון מטרי, דבר ההופך אותו לאחד הדינוזאורים הכבדים ביותר הידועים כיום, ואורכו הוערך כנע בין 26 ל-30 מטר. קנת' קרפנטר השתמש בסלטזאורוס כמודל לפרליטיטאן ועל ידי שינוי סקלה איזומטרי העריך את אורכו ב-26 מטר.

מבנה גופו היה כנראה דומה לטיטאנוזאורים אחרים. הוא היה בעל חזה רחב, דבר שגרם לרווח גדול בין רגליו. ייתכן שהיה אף מכוסה באוסטאודרמים, קשקשי עצם מצופים בקרטין ששימשו כשריון גוף נגד טורפים. כמו יתר הזאורופודים, הוא היה אוכל צמחים.

המאובנים של הפרליטיטאן שנמצאו מקורם בשלד של גווייה שנטרפה על ידי אוכלי נבלות. הוא נשמר בסלעי משקע שמקורם בגאות (מכאן שמו המדעי). בסלעים אלה נשמרו גם מאובני מנגרובים ששכנו בחוף הדרומי של ים תטיס. הפרליטיטאן הוא הדינוזאור הראשון שידוע שחי בביום של ביצות מנגרובים. הפרליטיטאן שימש כנראה טרף לקרכרודונטוזאורוס הענק. לצדו חיו גם התרופוד ספינוזאורוס והזאורופוד אג'יפטוזאורוס.

## בתרבות
*דינוזאור זה הופיע בסדרה הכוכב דינוזאור שם נראה פרט צעיר שניצל על ידי העדר שלו מסרקוסוכוס וקרכרודונטוזאורוס.
*בנוסף הוא מופיע בסדרה מפלצות חוזרות לתחייה.

## קישורים חיצוניים

* 

## הערות שוליים

קטגוריה:סלטזאוריים
קטגוריה:דינוזאורים שחיו בקרטיקון עליון באפריקה
קטגוריה:מצרים: מאובנים
קטגוריה:טקסונים שתוארו בידי מאט למנה
קטגוריה:טקסונים שתוארו בידי פיטר דודסון
קטגוריה:מאובני טקסונים שתוארו ב-2001
שניר ימין

**שניר ימין** (נולד ב: 24 בפברואר 1990 בתל אביב) הוא מוזיקאי ויוצר ישראלי.

## ביוגרפיה
שניר ימין החל את קריירת המוזיקה שלו ב-2006, לאחר מות אביו בתאונת דרכים. יחד עם להקתו הראשונה, הופיעו כמופע הראשי במועדון ״המוזה״ בעיר נתניה.לאחר שנה, שניר והלהקה החליטו להתפרק.

ב-2009, הוזמן שניר להשתתף במופע אקוסטי ראשון מסוגו במועדון הבארבי בתל אביב. שניר הופיע כמופע המרכזי יחד עם שלוש להקות נוספות. באותה השנה, שניר חתם על חוזה שיתוף פעולה בלעדי עם חברת הסלולר, סלקום. שיתוף הפעולה אפשר לחברה הסלולרית להפיץ ולהשתמש בסינגל הראשון של שניר, ״יופי של שקט״ כחלק מהתכנים מסחריים וקידום מכירות של החברה.

ב-2010, שניר ימין החל לבצע שירים אקוסטיים מקוריים משלו. באותה השנה, ימין הוציא שני סינגלים לרדיו, שהופקו על ידי ראובן חיון. סינגלים אלו הושמעו בתחנות רדיו ישראליות ותוכניות טלוויזיה כגון רשת ג', קול ישראל, גלי צה"ל ו-88 FM. הם גם נסקרו במגזיני מוזיקה ישראליים, באינטרנט ובהדפסים. מאוחר יותר באותה השנה, שניר הוזמן על ידי חברת NMC לקחת חלק במופע התרמה במועדון ״הבארוק״ בעיר באר שבע יחד עם אמנים אחרים כגון הדג נחש, אפרת גוש, דודו טסה, זוכי כוכב נולד ודנה לפידות.

ב-2011, שניר ימין קיבל את חוזה ההקלטות הראשון שלו ממפיק אנגלי שחי ועובד בלונדון. שניר נסע עם צוות ההפקה ללונדון לחודשיים לצורך הקלטת המיני אלבום הראשון. המיני אלבום, ״יופי של שקט״ יצא בישראל בשנת 2014 עם הלייבל נענע דיסק. באותה השנה, שניר ימין לקח חלק באירוע הגדול ביותר השנתי של יום העצמאות, שנקרא רוק העצמאות. זאת הייתה השקעה של כ-שני מיליון דולר עם אמני הרוק הגדולים בישראל.

ב-2013, שניר נסע לניו יורק לצורך הקלטת מיני-אלבום בשפה האנגלית. בנסיעה זו, שניר נכנס לאולפן הקלטות באיסט וילג' של מנהטן, הנקרא The Cutting Room. לאחר הקלטות שנערכו כחודשיים, מנהל האולפן והלייבל חתם עם שניר חוזה הקלטות למשך שלוש שנים. בינתיים, שניר הוציא לאור מיני-אלבום בן 4 רצועות לקהל בינלאומי בשם Urban Stories, שקיבל המון תשומת לב מהתקשורת העולמית בצורת ביקורות, השמות, ראיונות, מכירות ודירוגים. המיני אלבום שוחרר בספטמבר 2013 והיה למעשה המיני אלבום הראשון של שניר, בסיוע חברת פרסום המבוססת בניו יורק בשם Effective Immediately PR ונענע דיסק בישראל.

כיום, Urban Stories EP, מדורג במקום הראשון במצעד האלבומים של שנת 2013 על פי דירוג המאזינים באתר Album Of The Year.

## דיסקוגרפיה
* *Urban Stories EP (2013)*
* *יופי של שקט (2014)*
* Concrete City EP (2016)

## קליפים

## קישורים חיצוניים

* 

## הערות שוליים

קטגוריה:זמרי רוק ישראלים
קטגוריה:זמרים השרים בעברית
קטגוריה:זמרים-יוצרים ישראלים
קטגוריה:זמרים-יוצרים בעברית
קטגוריה:ישראלים שנולדו ב-1990
סן מיגל (אל סלוודור)

[ממוזער|הר הגעש [סן מיגל (הר געש)|סן מיגל בקרבת העיר.]]
**סן מיגל** (בספרדית: **San Miguel**) היא בירת מחוז סן מיגל באל סלוודור. סן מיגל היא העיר השלישית בגודלה במדינה, עם 183,733 תושבים (נכון ל-2012). היא נמצאת במרחק של 138 קילומטרים מזרחית לסן סלוודור, בירת אל סלוודור.

## היסטוריה
הספרדים שלחו את הקונקיסטאדור לואיס דה מוסקוסו אלברדו לאזור כדי לייסד באתר כפר. הוא ייסד אותו ב-8 במאי 1530, יום חגו של מיכאל הקדוש, ועל כן הוא קרא למקום סן מיגל דה לה פרונטרה (מילולית: "מיכאל הקדוש של הגבול"). השם קוצר בהמשך לסן מיגל. הכפר קיבל מעמד של עיר ב-1574.

ב-1586 העיר נחרבה משריפה שפרצה בה. עקב כך, הניצולים העבירו את מיקומה של העיר, למקום בו היא נמצאת כיום.

ב-1811 התחילו מרידות בסן סלוודור בדרישה לעצמאות מספרד. סן מיגל נותרה נאמנה למלך הספרדי ולא הצטרפה למרד. עם זאת העצמאות הושגה, אל סלוודור הפכה להיות מדינה בתוך הפרובינציות המאוחדות של מרכז אמריקה, וסן מיגל הפכה להיות בירת מחוז סן מיגל שזה עתה נוצר.

ב-1840 אל סלוודור הפכה להיות עצמאית לחלוטין, וסן מיגל הפכה להיות מרכז חשוב במזרח המדינה.

בעקבות מלחמת האזרחים באל סלוודור, שהתקיימה בין 1979 ו-1992, חלו שינויים גדולים בעיר. תושבי כפרים באזור היגרו אל עיר, בעוד תושבים אחרים היגרו ממנה ליעדים שונים, כמו ארצות הברית. בנוסף המלחמה גרמה לפגיעה בתשתיות בעיר.

## כלכלה
סן מיגל היא מרכז כלכלי חשוב במזרח אל סלוודור. הכלכלה המקומית מסתמכת על תעשייה וחקלאות מהאזור.

## חינוך
בעיר פועלות מספר אוניברסיטאות, בהן אוניברסיטת דה אוריינטה ופקולטה רב-תחומית של אוניברסיטת אל סלוודור.

## קישורים חיצוניים

* 
* 

קטגוריה:אל סלוודור: ערים
קטגוריה:יישובים שהוקמו במאה ה-16
מרקוס רוחו

**פאוסטינו מרקוס אלברטו רוחו** (בספרדית: **Faustino Marcos Alberto Rojo**; נולד ב-20 במרץ 1990) הוא כדורגלן ארגנטינאי המשחק בבוקה ג'וניורס ובנבחרת ארגנטינה. רוחו יכול לשחק כמגן שמאלי וכבלם.

## קריירה
רוחו נולד וגדל בעיר לה פלאטה שבארגנטינה, בקרבת אצטדיונה של הקבוצה המקומית המצליחה אסטודיאנטס לה פלאטה. בשנת 2000, כשהוא בן עשר, החל את הקריירה שלו במחלקת הנוער של אסטודיאנטס. ב-2008 הצטרף לקבוצה הבוגרת ותחת המאמן אלחנדרו סאבלה היה שותף לזכייתה של אסטודיאנטס בגביע הליברטדורס של שנת 2009 ובאליפות של 2010 (אפרטורה).

ב-2011 עזב את אמריקה הדרומית ועבר לשחק בקבוצת ספרטק מוסקבה. תקופתו ברוסיה לא נחשבה להצלחה וב-2012 עבר לספורטינג ליסבון הפורטוגזית תמורת 3.5 מיליון יורו. בליסבון הצליח רוחו יותר, הוא הפך לשחקן הרכב קבוע ולחלק חשוב בהגנת ספורטינג.

ב-20 באוגוסט 2014, הושלמה עסקת העברתו של רוחו מספורטינג ליסבון למנצ'סטר יונייטד כשנמכר לקבוצה האנגלית בעבור 16 מיליון אירו וחתם על חוזה לחמש עונות. ב-14 בספטמבר 2014, ערך רוחו את הופעת הבכורה שלו במדי מנצ'סטר יונייטד בניצחון קבוצתו 4:0 על קווינס פארק ריינג'רס במסגרת המחזור הרביעי של הפרמייר ליג. ב-4 במרץ 2017, כבש רוחו את שער הבכורה שלו במדי מנצ'סטר יונייטד בתיקו 1-1 נגד בורנמות'.

ב-30 בינואר 2020 חזר רוחו לקבוצת נעוריו אסטודיאנטס לה פלאטה והושאל עד לסוף העונה.

ב-2 בפברואר 2021, חתם רוחו בבוקה ג'וניורס מליגת העל הארגנטינאית.

### נבחרת ארגנטינה
רוחו שיחק לראשונה בנבחרת ארגנטינה ב-9 בפברואר 2011, במשחק ידידות נגד . הוא שיחק בכמה ממשחקי מוקדמות קופה אמריקה 2011 ונכלל בסגל הנבחרת לטורניר ואף פתח במשחקה הראשון. לאחר הטורניר מונה למאמן הנבחרת אלחנדרו סאבלה, מאמנו באסטודיאנטס, ותחתיו הפך רוחו לשחקן הרכב בנבחרת ארגנטינה. הוא השתתף במשחקי מוקדמות מונדיאל 2014 ופתח בהרכב הנבחרת בטורניר עצמו כמגן השמאלי במערכים של ארבעה וחמישה שחקני הגנה.

במשחק מול ניגריה באותו טורניר, רוחו כבש את שערו הראשון במדים הלאומיים, אותו שער הוא גם שער הניצחון של אותו משחק שנגמר בתוצאה 3:2 לארגנטינה.

במונדיאל 2018 במשחק הסיום של שלב הבתים מול נבחרת ניגריה, הבקיע רוחו את שער הניצחון בדקה ה-85 ובכך הציל את ארגנטינה מהדחה. התוצאה 2:1 מול ניגריה אפשרה לארגנטינה להעפיל לשמינית הגמר.

## תארים
;אסטודיאנטס
*גביע הליברטדורס: 2009
*אליפות ארגנטינה: 2010 (אפרטורה)

;מנצ'סטר יונייטד
*הגביע האנגלי: 2015/2016
*גביע הליגה: 2016/2017
*הליגה האירופית: 2016/2017
*מגן הקהילה: 2016

## קישורים חיצוניים

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:מגני כדורגל ארגנטינאים
קטגוריה:לה פלאטה: כדורגלנים
קטגוריה:כדורגלני אסטודיאנטס לה פלאטה
קטגוריה:כדורגלני ספרטק מוסקבה
קטגוריה:כדורגלני ספורטינג ליסבון
קטגוריה:כדורגלני מנצ'סטר יונייטד
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:ארגנטינאים שנולדו ב-1990
גביע אוקיאניה לאומות 2012

**גביע אוקיאניה לאומות 2012** נערך בחודש יוני 2012 באיי שלמה, והיה הטורניר ה-9 של גביע אוקיאניה לאומות בכדורגל. התחרות נוהלה על ידי קונפדרציית הכדורגל של אוקיאניה, הגוף המנהל של הכדורגל באוקיאניה והוא נערך בפעם הראשונה באיי שלמה.

נבחרת טהיטי בכדורגל שזכתה בטורניר בפעם הראשונה ייצגה את אוקיאניה בגביע הקונפדרציות 2013.

## משחקי הטורניר
### שלב הבתים

#### בית א'

#### בית ב'

### שלב הנוקאאוט

**חצי גמר**

**המשחק על המקום השלישי**

**משחק הגמר**

קטגוריה:גביע אוקיאניה לאומות
קטגוריה:תחרויות כדורגל ב-2012
קטגוריה:2012 באוקיאניה